Lav et referat af nedenstående tekst:

Tekst:
For otte-ni år siden begik en nu 36-årig mand adskillige gange seksuelle overgreb på en dengang mindreårig pige. Det mener politiet i hvert fald, og torsdag skal Retten i Aalborg efter planen tage stilling til, om manden er skyldig i overgrebene, der ifølge politiet stod på gennem flere måneder. Voldtog mindreårig flere gange Sagen går tilbage til en periode fra juli 2013 til maj 2014. Ifølge anklageskriftet begik manden, som dengang var omkring 27 år, overgreb på pigen, som var i 13-14-års alderen. Ifølge politiet gennemførte den voksne mand ”flere gange” i perioden samleje med pigen, ligesom han ifølge politiet ”Flere gange formåede at få pigen til at udføre oralsex på sig”. Landsby øst for Aalborg Det fremgår også af sagens oplysninger, at overgrebene fandt sted på en adresse i en landsby øst for Aalborg. Det er uvist, hvad der har ført til, at sagen nu er kommet frem, og det fremgår heller ikke, hvordan den i dag 36-årige mand forholder sig til anklagerne. Der er tale om skærpende omstændigheder i sagen, hvis han kendes skyldig, fordi pigen var mindreårig, og han selv samtidig var over 22 år gammel. Det løfter strafferammen til fængsel i op til otte år. Tiltalt for vold Den 36-årige er også tiltalt for et tilfælde af vold tilbage i 2020, da han en nat i juni ifølge anklageskriftet skulle have bidt en person hårdt i brystet. Det fremgår ikke, hvem den person er, eller om der er en sammenhæng mellem de to punkter i anklageskriftet.

Referat:
Mand risikerer op til otte års fængsel for seksuelle overgreb.